wickkiey/tamil-wikipedia-chunked huggingface dataset:
# மலாய் தேசியவாத தொடக்க காலம்

எதிரான போராட்டம்]]
**மலாய் தேசியவாத தொடக்க காலம்** (ஆங்கிலம்: *Early Malay nationalism*; (மலாய்: *Semangat Kebangsaan Melayu*; சாவி: سماڠت كبڠساءن ملايو) என்பது ஒரு மலாய் நாட்டை (மலாய்: *Bangsa Melayu*; ஆங்கிலம்: *Malay nation*) உருவாக்கும் தேசியவாத இலட்சியத்தினால் உந்தப்பட்டு, மலாய்க் காலனிய எதிர்ப்புப் போராட்டத்தில் பெருமளவில் ஈர்க்கப்பட்ட தேசியவாதத்தைக் குறிக்கிறது. மலாய்த் தனமை *(Malayness)*; மதம் (இசுலாம்); மொழி (மலாய் மொழி), மற்றும் அரச குடும்பம் (மலாய் ஆட்சியாளர்கள்) ஆகிய கூறுகளை முன்னேற்றுவது; மற்றும் பாதுகாப்பது; ஆகியவையே மலாய் தேசியவாதத்தின் முதன்மை மைய நோக்கங்களாக இருந்தன.  
மலாயாவில் ஐரோப்பிய குடியேற்றம்; பத்தொன்பதாம் நூற்றாண்டின் நடுப்பகுதியில் இருந்து மலாயாவில் குடியேறிய வெளிநாட்டு மக்கள்; ஆகிய கூறுகளின் நேரடிப் பிரதிபலிப்பாக மலாய் தேசியவாதம் அமைந்தது.
# மலாய் தேசியவாத தொடக்க காலம்

## பின்னணி

மலாய் தேசியவாதம் 19-ஆம் நூற்றாண்டின் இறுதியிலேயே அதன் தொடக்கக்கால வேர்களைக் கொண்டுள்ளது. ஆனால் அப்போது அது ஓர் ஒன்றுபட்ட இயக்கமாக அல்லது ஒழுங்கமைக்கப்பட்ட ஓர் அரசியல் இயக்கமாகவோ அமையவில்லை. மலாயா மக்கள்தொகையில் ஏறக்குறைய பாதி அளவில் இருந்த சீனர்களும் இந்தியர்களும் தங்களை மலாயாவின் குடிமக்களாகக் கருதாததால், மலாய் மேலாதிக்கம் *(Ketuanan Melayu)* என்ற கருத்து அந்தக் காலக்கட்டத்தில் பெரும்பாலும் பொருத்தமற்றதாக இருந்தது.  
1930-களின் முற்பகுதியில் பிரித்தானிய குடியேற்றங்களுக்கான பிரித்தானிய முதன்மைத் துணைச் செயலாளரின் அறிக்கை, 'மலாயாவைத் தங்களின் இருப்பிடமாக ஏற்றுக்கொண்ட மலாய்க்காரர் அல்லாதவர்களின் எண்ணிக்கை மொத்த மக்கள்தொகையில் மிகச் சிறிய அளவு' என்பதைக் கண்டறிந்தது. மலாய் தேசியவாதத்தின் எழுச்சி பெரும்பாலும் மூன்று தேசியவாதப் பிரிவுகளால் தோன்றியது. மலாய் இடதுசாரிகள் பிரிவு; பழமைவாத உயரடுக்குகளை எதிர்க்கும் இசுலாமிய குழு; மற்றும் வேறுபடுத்தி பார்க்கக்கூடிய தீவிரவாதிகள் என மூன்று பிரிவுகள் இருந்தன.
# மலாய் தேசியவாத தொடக்க காலம்

## பின்னணி

### இளம் மலாயர் சங்கம்

மலாய் இடதுசாரிகள் இளம் மலாயர் சங்கம் *(Kesatuan Melayu Muda)* எனும் **கெசாத்துவான் மெலாயு மூடா** குழுவால் பிரதிநிதிக்கப்பட்டனர். இந்தக் குழு 1938-ஆம் ஆண்டு சுல்தான் இட்ரிஸ் கல்விப் பல்கலைக்கழகத்தில் முதன்மையாகக் கல்வி கற்ற மலாய்க் குழுவால் உருவாக்கப்பட்டது. இது பெரும் இந்தோனேசியாவின் *(Greater Indonesia)* கொள்கைத் தோற்றத்தைக் கொண்டிருந்தது. 1945-ஆம் ஆண்டில், அந்த மலாய்க் குழுவினர், மலாயா மலாய் தேசியக் கட்சி *(Partai Kebangsaan Melayu Malaya)* (**PKMM**) என்று அழைக்கப்படும் ஓர் அரசியல் கட்சிக்குள் தங்களை இணைத்துக் கொண்டனர்; மறுசீரமைப்புச் செய்து கொண்டனர்.  
இசுலாமிய குழுவினர் முதலில் **கவும் மூடா** *(Kaum Muda)* எனும் இளைஞர் குழுவால் பிரதிநிதிக்கபட்டனர். இந்தக் குழுவினர் பெரும்பாலும் மத்திய கிழக்கு நாடுகளில் (குறிப்பாக எகிப்தில்) கல்வி பெற்ற கல்விமான்களைக் கொண்டிருந்தனர். இவர்கள் சமூகச் சீர்திருத்தவாதிகள்; மற்றும் பன்னாட்டு-இசுலாமிய சிந்தனையால் *(Pan-Islamism)* ஈர்க்கப் பட்டவர்கள்; முதல் இசுலாமிய அரசியல் கட்சி மார்ச் 1948-இல் **மலாயா முசுலிம் மக்கள் கட்சி** (இசுபுல் முசுலிம்) *(Parti Orang Muslimin Malaya)* (**Hizbul Muslimin**) எனும் பெயரில் உருவாக்கப்பட்டது. பின்னர் 1951-இல் இந்தக் கட்சி மலேசிய இசுலாமிய கட்சி என மாற்றம் கண்டது.
# மலாய் தேசியவாத தொடக்க காலம்

## பின்னணி

### ஐக்கிய மலாய் தேசிய அமைப்பு

மூன்றாவது பிரிவு, பழமைவாதிகள் ஆவார்கள். இவர்கள் மேற்கத்திய மயமாக்கலின் உயரடுக்குப் பிரிவினரைச் சார்ந்தவர்கள். பெரும்பாலோர் அரசு அதிகாரிகள் மற்றும் அரச குடும்பங்களைச் சேர்ந்தவர்கள்; கோலா கங்சார் மலாய் கல்லூரியில் ஆங்கிலக் கல்வியைப் பெற்றவர்கள் ஆவார்கள்.  
இந்தப் பழைமைவாதிகள் நாட்டின் பல்வேறு பகுதிகளில் மலாய்ச் சங்கங்கள் எனப்படும் தன்னார்வ அமைப்புகளை உருவாக்கினர். மேலும் மலாய்க்காரர்களின் நலன்களை முன்னேற்றுவது; மலாய்க்காரர்களின் நிலைப்பாட்டில் பிரித்தானியாவின் பாதுகாப்பைக் கோருவது; ஆகியவை அவர்களின் முதன்மையான குறிக்கோள்களாக இருந்தன. மார்ச் 1946-இல், பழைமைவாதிகள் பிரிவைச் சேர்ந்தவர்கள்; மலாயாவில் மலாய் ஆதிக்கத்தை நிலைநாட்ட, 41 மலாய் சங்கங்களை ஒன்றிணைத்து, ஐக்கிய மலாய் தேசிய அமைப்பு **(UMNO**) எனும் அரசியல் கட்சியை உருவாக்கினர்.  
1946-ஆம் ஆண்டு, மலாய் ஆட்சியாளர்களின் அதிகாரங்களை வெகுவாகக் குறைத்து; வெளிநாட்டு குடியேறிகளுக்கு குடியுரிமை வழங்கும் மலாயா ஒன்றியத்தை பிரித்தானியர்கள் முன்மொழிந்தபோது மலாய் தேசியவாதத்தின் முதல் பெரிய படைபலம் தெரிய வந்தது. ஐக்கிய மலாய் தேசிய அமைப்பின் கடுமையான அழுத்தத்தின் காரணமாக, பிரித்தானியர்கள் அந்தத் திட்டத்தை மீட்டுக் கொண்டனர். இதன் விளைவாக 1948-இல் மலாயா கூட்டமைப்பு உருவாக்கப்பட்டது.
# 1,2-இருபீனைலெத்திலமீன்

**1,2-இருபீனைலெத்திலமீன் ** (*1,2-Diphenylethylamine*) என்பது C<sub>14</sub>H<sub>15</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். என் மெத்தில் டி ஆசுப்பரேட்டு ஏற்பி எதிர்ப்பிகளைக் கொண்டுள்ள 1,2-ஈரரைல் எத்திலமீன் குழு சேர்மங்களுக்கு இக்கரிமச் சேர்மம் ஒரு தாய் சேர்மமாகும். பிரிந்துபோகும் இயல்புடைய ஆலுசினோசன்களான டைஃபெனிடின், எஃபெனிடின், புளோரோலிண்டேன் மற்றும் மெத்தாக்சிஃபெனிடின் போன்ற மருந்துகளுக்கும் இச்சேர்மம் தாய் சேர்மமாகும்.
# 1,3-பிசு(3-(இருமெத்திலமினோ)புரோப்பைல்)யூரியா

**1,3-பிசு(3-(இருமெத்திலமினோ)புரோப்பைல்)யூரியா ** (*1,3-Bis(3-(dimethylamino)propyl)urea*) என்பது C<sub>11</sub>H<sub>26</sub>N<sub>4</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அலிப்பாட்டிக் சேர்மமான இது எப்பாக்சி வேதியியலில் பதப்படுத்தும் முகவராகவும் பாலியூரித்தேன் நுரை தொழிற்சாலையில் நுரைக்கும் காரணியாகவும் பயன்படுத்தப்படுகிறது. 1976 ஆம் ஆண்டு நச்சுப் பொருட்கள் கட்டுப்பாட்டுச் சட்டம், ஐரோப்பிய சமூக எண் முறைப்படுத்தல், வேதிப்பொருட்களின் பதிவு, மதிப்பீடு, அங்கீகாரம் மற்றும் கட்டுப்பாடு ஆகியவற்றுக்கு கட்டுப்பட்ட வேதிப்பொருளாக 257-861-2 என்ற எண்ணிடப்பட்டுள்ளது. இதன் சி.ஏ.எசு எண் 52338-87-1 ஆகும்.
# 1,3-பிசு(3-(இருமெத்திலமினோ)புரோப்பைல்)யூரியா

## பயன்கள்

இந்த வேதிப்பொருள் மூவிணைய அமீன் செயல்பாட்டைக் கொண்டிருப்பதால், இது பாலியூரிதீன் நுரை உற்பத்திக்கு ஒரு வினையூக்கியாகப் பயன்படுத்தப்படுகிறது. இந்த மூலக்கூறில் இரண்டு இரண்டாம் நிலை அமீன்கள் உள்ளன, இதனால் எப்பாக்சி பிசின் அடிப்படையிலான பொருட்களை குணப்படுத்த இதைப் பயன்படுத்தலாம். உந்துசக்தியாகவும் நுரைக்கும் காரணியாகவும் பிற பயன்பாடுகளும் உள்ளன. அமீன் செயல்பாடு மற்ற சேர்மங்களை ஒருங்கிணைக்க ஓர் இடைநிலையாக இதைப் பயன்படுத்த அனுமதிக்கிறது.
# எப்டைல் பியூட்டைரேட்டு

**எப்டைல் பியூட்டைரேட்டு ** (*Heptyl butyrate*) என்பது C<sub>11</sub>H<sub>22</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். புதிய ஆப்பிள் பழங்கள், பிளம் பழங்கள் மற்றும் பப்பாளி பழங்களில் இயற்கையாகவே காணப்படும் ஓர் எசுத்தர் ஆகும். எப்டைல் ஆல்ககால் மற்றும் பியூட்டைரிக்கு அமிலத்தின் ஒடுக்க வினையால் தயாரிக்கப்படுகிறது. இது மஞ்சள் குளவி ள் மற்றும் குளவிகளின் பொறிகளில் தூண்டிலாகப் பயன்படுத்த வணிக ரீதியாகக் கிடைக்கிறது. மேலும் தேனீக்கள் மற்றும் பிற நன்மை பயக்கும் பூச்சிகளை விட இந்த வகை பூச்சிகளுக்கு மட்டுமே இது குறிப்பிட்ட பயனைத் தருகிறது. அமெரிக்க சுற்றுச்சூழல் பாதுகாப்பு நிறுவனத்தால் "பாதுகாப்பான, உணவு தர கலவை" என்று கருதப்படுகிறது.
# 1,1-இருமெத்தில்யூரியா

**1,1-இருமெத்தில்யூரியா ** (*1,1-Dimethylurea*) என்பது C<sub>3</sub>H<sub>8</sub>N<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். ஒரு யூரியா வழித்தோன்றலான இச்சேர்மம் முனைவுக் கரைப்பானாகவும் கரிம வினைகளில் ஒரு வினையாக்கியாகவும் பயன்படுத்தப்படுகிறது. இது ஒரு திடப்பொருள், ஆனால் பல்வேறு ஐதராக்சிலி கூட்டுசேர் பொருள்களுடன் இணைந்து குறைந்த உருகுநிலை கொண்ட நல்லுருகு பொருள்களை உருவாக்குகிறது. பல்வேறு வேதியியல் வினைகளுக்கு சுற்றுச்சூழலுக்கு நிலையான கரைப்பானாக இச்சேர்மத்தால் செயல்பட முடியும்.
அமீன் போன்ற பகுதியாக, மாற்றப்படாத நைட்ரசன், அசைல் ஆலைடுகளுடன் வினைபுரிந்து அசைலூரியாக்களை உருவாக்குதல், வினைல் ஆலைடுகளுடன் இணைத்தல் வினை, ஆல்டிகைடுகளுடன் பல-கூறு ஒடுக்க வினை உள்ளிட்ட பல்வேறு வினைகளுக்கு ஒரு மின்னனுகவரியாகச் செயல்படும். மாற்றமடையாத அமைடு போன்ற பகுதி, ஆல்க்கீன்களுடன் ஆக்சிசனேற்ற இணைப்புக்கு உட்பட்டு ஈரைதரோ ஆக்சசோல்களைக் கொடுக்க முடியும்.
# விசால் குமார்

**விசால் குமார்** (*Vishal Kumar*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகாரில் கிழக்கு சம்பாரண் மாவட்டம் நர்கட்டியா நகரைச் சேர்ந்தவர். விசால்குமார் முசாபர் நகரில் உள்ள எம். எசு. கல்லூரியில் அறிவியலில் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் நர்கட்டியா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# விசால் குமார்

## தேர்தல் செயல்பாடு

### 2025

(Detailed Results at:
https://results.eci.gov.in/ResultAcGenNov2025/ConstituencywiseS0412.htm)
# கல்லட்டுமுக்கு

**கல்லட்டுமுக்கு** (*Kallattumukku*) என்பது கேரளத்தின் தலைநகரான திருவனந்தபுரத்தின் புறநகர்ப் பகுதியாகும். கல்லட்டுமுக்கு அம்பலத்தற மற்றும் கமலேஸ்வரம் ஆகியவற்றுக்கு இடையே அமைந்துள்ளது.
# கல்லட்டுமுக்கு

## அமைவிடம்

கல்லட்டுமுக்கு திருவனந்தபுர நகர மையத்திலிருந்து 4 கி.மீ. தொலைவில் உள்ளது. கிழக்குக் கோட்டைலிருந்து கோவளம் பாதையில் இயங்கும் தனியார் மற்றும் அரசு சாலைப் போக்குவரத்துக் கழக பேருந்துகள் கல்லட்டுமுக்கு வழியாக செல்கின்றன. தேசிய நெடுஞ்சாலை 47 இன் புறவழிச்சாலை கல்லட்டுமுக்கு மேற்கே இரண்டு கி.மீ தொலைவில் செல்கிறது. கல்லட்டுமுக்கு மேற்கே நான்கு கி.மீ. தொலைவில் திருவனந்தபுரம் மத்திய தொடருந்து நிலையம் அமைந்துள்ளது. அருகிலுள்ள வானூர்தி நிலையம் திருவனந்தபுரம் பன்னாட்டு வானூர்தி நிலையம், சுமார் ஐந்து கி.மீ தொலைவில் உள்ளது. திருவனந்தபுரத்தில் கிழக்கு கோட்டையிலிருந்து திருவல்லம் செல்லும் வழியில் அமைந்துள்ள கல்லட்டுமுக்கு ஒரு பரபரப்பான குடியிருப்பு பகுதியாகும். திருவல்லத்தில் உள்ள 2000 ஆண்டுகள் பழமையான பரசுராமர் கோயில் இங்கிருந்து சுமார் மூன்று கி.மீ. தொலைவில் உள்ளது.
# கல்லட்டுமுக்கு

## சமயம்

கல்லட்டுமுக்கு மக்கள் முதன்மையாக இசுலாம், இந்து சமயத்தைப் பின்பற்றுகின்றனர்.
# இராஜு திவாரி

**இராஜு திவாரி** (பிறப்பு சூலை 05,1979) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சூன் 2021 முதல் லோக் ஜனசக்தி கட்சி (ராம் விலாஸ்) மாநிலத் தலைவராக உள்ளார். 2015 பீகார் சட்டப்பேரவை தேர்தலில் லோக் ஜனசக்தி கட்சியின் உறுப்பினராக கோவிந்த்கஞ்ச் சட்டமன்றத் தொகுதி பிரதிநிதித்துவப்படுத்தி பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் பீகார் முன்னாள் சட்டமன்ற உறுப்பினர் இராஜன் திவாரியின் சகோதரர் ஆவார்.  
இவர் 2025ஆம் ஆண்டு நடைபெற்ற பீகார் சட்டமன்றத் தேர்தலில் லோக் ஜனசக்தி கட்சி (ராம் விலாஸ்) வேட்பாளராக கோவிந்த்கஞ்ச் சட்டமன்றத் தொகுதியில் போட்டியிட்டு வெற்றிபெற்றார்.
# இராஜு திவாரி

## தேர்தல் செயல்பாடு

### 2025

(Detailed Results at:
https://results.eci.gov.in/ResultAcGenNov2025/ConstituencywiseS0414.htm)
# இராஜு திவாரி

## ஆரம்பகால வாழ்க்கை மற்றும் கல்வி

இராஜு திவாரி சூலை 5, 1979 அன்று உத்தரபிரதேசத்தின் கோரக்பூரில் விசுவாஜீவன் ராம் திவாரி மற்றும் காந்தி தேவிக்கு மகனாகப் பிறந்தார்.  
தீன் தயாள் உபாத்யாய் கோரக்பூர் பல்கலைக்கழகத்தில் 1994 ஆம் ஆண்டில் கலைகளில் முதுகலைப் பட்டம் பெற்றார்.
# கமலேஸ்வரம்

**கமலேஸ்வரம்** (*Kamaleswaram*) என்பது கேரளத்தின் தலைநகரான திருவனந்தபுரத்தின் புறநகர்ப் பகுதியாகும். இங்கு வரலாற்று சிறப்பு வாய்ந்த பல கோயில்களும், பள்ளிவசல்களும் உள்ளன. ஆற்றுக்கால் பகவதி கோவில் கமலேஸ்வரத்திலிருந்து ஒரு கி.மீ. தொலைவிலும், பத்மநாபசுவாமி கோயில் 1.5 கி.மீ. தொலைவிலும் அமைந்துள்ளது. மணக்காடு வலியப்பள்ளி கமலேஸ்வரத்திலிருந்து 500 மீட்டர் தொலைவில் அமைந்துள்ளது. அனைத்து முக்கிய பொது அலுவலகங்களும் இப்பகுதியின் அருகிலேயே உள்ளன. திருவனந்தபுரம் பன்னாட்டு வானூர்தி நிலையம் கமலேஸ்வரத்திலிருந்து நான்கு கி.மீ. தொலைவில் உள்ளது. திருவனந்தபுரம் மத்திய தொடருந்து நிலையம் கமலேஸ்வரத்திலிருந்து மூன்று கி.மீ. தொலைவிலும், கிழக்குக் கோட்டை பேருந்து நிலையம் கமலேஸ்வரத்தில் இருந்து இரண்டு கி.மீ. தொலைவில் உள்ளது. கமலேஸ்வரம் கல்லட்டுமுக்கு, மணக்காடு ஆகியவற்றிற்கு இடையே அமைந்துள்ளது.
# கமலேஸ்வரம்

## அமைவிடம்

கமலேஸ்வரம் திருவனந்தபுரம் நகர மையத்திலிருந்து இரண்டு கி.மீ. தொலைவில் உள்ளது. கிழக்குக் கோட்டையிலிருந்து கோவளம் பாதையில் இயங்கும் தனியார் மற்றும் கேரள அரசு சாலைப் போக்குவரத்துக் கழக பேருந்துகள் கமலேஸ்வரம் வழியாக செல்கின்றன. தேசிய நெடுஞ்சாலை 47 இன் புறவழிச்சாலை கமலேஸ்வரத்திற்கு மேற்கே ஒரு கி.மீ. தொலைவில் உள்ளது. அருகிலுள்ள தொடருந்து நிலையமான திருவனந்தபுரம் மத்திய தொடருந்து நிலையம், சுமார் 3&nbsp;கி.மீ தொலைவில் உள்ளது. அருகிலுள்ள வானூர்தி நிலையமான திருவனந்தபுரம் பன்னாட்டு வானூர்தி நிலையம், சுமார் 4&nbsp;கி.மீ தொலைவில் உள்ளது. திருவனந்தபுரத்தில் கிழக்குக் கோட்டையிலிருந்து திருவல்லம் செல்லும் வழியில் அமைந்துள்ள கமலேஸ்வரம் ஒரு பரபரப்பான குடியிருப்பு பகுதியாகும். திருவல்லத்தில் உள்ள 2000 ஆண்டுகள் பழமையான திருவல்லம் சிறீ பரசுராம சுவாமி கோவில் கமலேஸ்வரத்திலிருந்து நான்கு கி.மீ. தொலைவில் உள்ளது.
# கமலேஸ்வரம்

## சமயம்

கமலேஸ்வரத்தில் வாழும் மக்களில் பெரும்பான்மையினர் இந்து, இசுலாமிய சமயத்தை பின்பற்றுபவர்களாக உள்ளனர். கமலேசுவரம் மகாதேவர் கோவில் கேரளத்தில் உள்ள ஒரு பிரபலமான கோயிலாகும். இது கமலேஸ்வரம் அரசு மேல்நிலைப் பள்ளிக்கு அருகில் அமைந்துள்ளது.
# கமலேஸ்வரம்

## அரசு அலுவலகங்கள்

1. கமலேஸ்வரம் அரசு மேல்நிலைப் பள்ளி
1. துறைமுக பொறியியல் துறை
1. மீன்வளத் துறை அலுவலகம்
1. முத்ததர கிராம அலுவலகம்
# கமலேஸ்வரம்

## நூலகம்

எஸ். என். எஸ் எஸ்SNSS (ஸ்ரீ நாராயண ஸ்மாரக கிரந்தசாலை) நூலகம் கமலேஸ்வரத்தில் அமைந்துள்ளது. இது 50 ஆண்டுகளுக்கு முன்பு நிறுவப்பட்டதாகும்.
# பைதியாநாத் பிரசாத்

**பைதியாநாத் பிரசாத்** (*Baidyanath Prasad*)(பிறப்பு செப்டம்பர் 29,1959) என்பவர் பீகாரைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தனது அரசியல் வாழ்க்கையில் இந்திய தேசிய காங்கிரசு, பாரதிய ஜனதா கட்சி ஆகிய இரண்டிலும் தொடர்புடையவர். பல ஆண்டுகளாக, இவர் உள்ளூர் நிர்வாகத்தில் பல பதவிகளை வகித்துள்ளார். மேலும் பீகார் சட்டமன்றம் மற்றும் பீகார் சட்டமன்ற மேலவைக்கு பல தேர்தல்களில் போட்டியிட்டுள்ளார்.
# பைதியாநாத் பிரசாத்

## ஆரம்பகால வாழ்க்கை மற்றும் கல்வி

பைதியநாத் பிரசாத் 1959 செப்டம்பர் 29 அன்று பீகாரின் சியோகர் மாவட்டத்தில் உள்ள தரியானி சௌக் காவல் நிலையத்தின் கீழ் உள்ள சுல்தான்பூர் கிராமத்தில் பிறந்தார். இவர் மறைந்த இராஜனந்தன் பிரசாத்தின் மகன் ஆவார். இடைநிலை (அறிவியல்) நிலை வரை தனது கல்வியை முடித்தார். இவருக்கு திருமணமாகி இரண்டு மகன்களும் மூன்று மகள்களும் உள்ளனர்.
# பைதியாநாத் பிரசாத்

## அரசியல் மற்றும் சமூக வாழ்க்கை

பைதியநாத் பிரசாத் தனது பொது வாழ்க்கையை உள்ளூர் நிர்வாகத்தில் தொடங்கினார். மே 1978இல், சீதாமர்கி மாவட்டத்தின் பெல்சந்த் பகுதியில் உள்ள பெல்கியா, சுல்தான்பூர் கிராம பஞ்சாயத்து ராஜ் முகியாவாக தேர்ந்தெடுக்கப்பட்டார். மார்ச் 1979இல், இவர் பெல்சந்த் வட்டார ஊராட்சி சமிதியின் பிரமுக் ஆனார். 1980 நவம்பரில் சீதாமாரியில் உள்ள மாவட்ட பரிசத்தின் துணைத் தலைவராக தேர்ந்தெடுக்கப்பட்டார்.  
பிப்ரவரி 1985இல், பீகார் சட்டமன்ற தேர்தலில் சோன்பர்சா சட்டமன்றத் தொகுதியின் இந்திய தேசிய காங்கிரசின் வேட்பாளராக முன்னாள் முதலமைச்சர் கர்பூரி தாக்கூரை எதிர்த்து போட்டியிட்டார். சூலை 1985 முதல் 1989 வரை மாவட்ட இளைஞர் காங்கிரசின் தலைவராகவும், மாவட்ட இருபது அம்ச திட்ட அமலாக்கக் குழுவில் உறுப்பினராகவும் பணியாற்றினார்.  
1995ஆம் ஆண்டு பெல்சாண்ட் சட்டப்பேரவைத் தேர்தலில் சுயேட்சை வேட்பாளராகப் போட்டியிட்டார். 1992 முதல் பிப்ரவரி 1995 வரை, பீகார் பிரதேச காங்கிரசு குழுவின் மாநில பிரதிநிதியாக பணியாற்றினார்.  
ஏப்ரல் 15,1996 அன்று, பைதியநாத் பிரசாத் பாரதிய ஜனதா கட்சியில் சேர்ந்தார். பின்னர் இவர் சியோகர் மாவட்டக் குழு உறுப்பினராக 15 ஏப்ரல் 2001 முதல் 2006 ஊராட்சி மன்றத் தேர்தல்கள் வரை பணியாற்றினார். சூலை 2003இல், பீகார் சட்டமன்ற மேலவைத் தேர்தலில் சீதாமகி-சியோகர் உள்ளாட்சி அதிகாரிகள் தொகுதியில் பாஜக ஆதரவுடைய வேட்பாளராக போட்டியிட்டார். நவம்பர் 2005இல், இவர் சுர்சந்த் சட்டமன்றத் தொகுதியில் பாஜக வேட்பாளராக போட்டியிட்டு இரண்டாவது இடத்தைப் பிடித்தார்.
# அசிட்டோ அசிட்டமைடு

**அசிட்டோ அசிட்டமைடு** (*Acetoacetamide*) என்பது C<sub>4</sub>H<sub>7</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். CH<sub>3</sub>COCH<sub>2</sub>CONH<sub>2</sub> என்ற அமைப்பு வாய்ப்பாட்டாலும் இதை குறிப்பிடலாம். இச்சேர்மம் அசிட்டோ அசிட்டிக் அமிலத்தின் அமைடு ஆக கருதப்படுகிறது. இருகீட்டீனை நீரிய அம்மோனியாவுடன் சேர்த்து வினைபுரியச் செய்வதன் மூலம் தயாரிக்கப்படுகிறது.  
செயற்கை இனிப்பான "ஏசுசல்பேம் பொட்டாசியம் சிதைவதன் விளைவாகவும் விளைகிறது..
# அசிட்டோ அசிட்டமைடு

## தொடர்புடைய சேர்மங்கள்

அசிட்டோ அசிட்டமைடின் என்-பீனைல் வழிப்பெறுதி அசிட்டோ அசிட்டனிலைடு (CH<sub>3</sub>COCH<sub>2</sub>CONH<sub>2</sub>) ஆகும். இதுவும் இருகீட்டோனிலிருந்தே தயாரிக்கப்படுகிறது. இச்சேர்மமும் மற்றும் பல்வேறு வழிப்பெறுதிகளும் அரைலைடு மஞ்சள் எனப்படும் கரிம நிறமிகளின் உற்பத்தியில் பயன்படுத்தப்படுகின்றன. நிறமி மஞ்சள் 74 ஓர் உதாரணமாகும். பல ஒப்புமைகள் தயாரிக்கப்பட்டுள்ளன. இச்சாயங்களை உருவாக்க, அசிட்டோ அசிட்டனிலைடுகள் அசோ இணைப்பு வினைக்காக ஈரசோனியம் உப்புகளுடன் இணைக்கப்படுகின்றன.
# ஆல்பிரெட் இசுடெர்ட்வன்ட்

## வாழ்க்கை வரலாறு

ஆல்பிரட் என்றி ஸ்டர்டெவன்ட் நவம்பர் 21,1891 அன்று அமெரிக்காவின் இல்லினாய்ஸின் ஜாக்சன்வில்லில் பிறந்தார், ஆல்பிரட் என்றி மற்றும் ஹாரியட் ஸ்டர்டெவன்டின் ஆறு குழந்தைகளில் இளையவர். இவரது தாத்தா ஜூலியன் மான்சன் ஸ்டெர்டேவன்ட், யேல் பல்கலைக்கழக பட்டதாரி, இல்லினாய்ஸ் கல்லூரி நிறுவன பேராசிரியராகவும், அவரது தந்தை கணிதத்தை கற்பித்த இல்லினாய் கல்லூரியின் இரண்டாவது தலைவராகவும் இருந்தார்.  
இசுடெர்டெவண்டிற்கு ஏழு வயதாக இருந்தபோது, இவரது தந்தை தனது கற்பித்தல் வேலையை விட்டுவிட்டு, விவசாயத்தைத் தொடர குடும்பத்தை அலபாமாவுக்கு மாற்றினார். இசுடர்டெவன்ட் மொபைல் என்ற இடத்தில் உயர்நிலைப் பள்ளியில் நுழையும் வரை ஒரு ஒரு அறை கொண்ட பள்ளி இல்லத்தில் பயின்றார். 1908 ஆம் ஆண்டில், அவர் கொலம்பியா பல்கலைக்கழகத்தில் சேர்ந்தார். இந்த நேரத்தில், இவர் தனது மூத்த சகோதரர் எட்கருடன் வசித்து வந்தார், அவர் ஒரு மொழியியலாளர். எட்கர் ஆல்பிரட் கல்வி உதவித்தொகை மற்றும் ஆராய்ச்சி பற்றி கற்பித்தார்.
# 1,1'-பெரோசீன்முச்சல்பைடு

**1,1'-பெரோசீன்முச்சல்பைடு** (*1,1'-Ferrocenetrisulfide*) என்பது Fe(C<sub>5</sub>H<sub>4</sub>S)<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். கரிம இரும்புச் சேர்மமான இச்சேர்மம் மஞ்சள் நிற திடப்பொருளாகக் காணப்படுகிறது. பெரோசீனின் எளிமையான பாலிசல்பைடு வழிப்பெறுதியாகக் கருதப்படுகிறது. இருலித்தியோபெரோசீனை தனிம கந்தகத்துடன் சேர்த்து சூடுபடுத்தி இதை தயாரிக்க முடியும். புரோட்டான் அணுக்கரு காந்த ஒத்ததிர்வு நிறமாலையைப் பயன்படுத்தி, முச்சல்பைடு வளையத்தின் ஒப்பீட்டளவில் மெதுவான இணக்க சமநிலையை நிறுவ முடியும்.  
:
# 1,1'-பெரோசீன் ஈரைசோசயனேட்டு

**1,1'-பெரோசீன் ஈரைசோசயனேட்டு** (*1,1'-Ferrocenediisocyanate*) என்பது Fe(C<sub>5</sub>H<sub>4</sub>NCO)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். கரிம இரும்புச் சேர்மமான இச்சேர்மம் பெரோசீனின் ஓர் எளிய ஈரைசோசயனேட்டு சேர்மமாகும். 1,1'-பெரோசீன் டைகார்பாக்சிலிக் அமிலத்திலிருந்து தொடங்கி பல நெறிமுறைகளைப் பயன்படுத்தி, ஈரசைல் அசைடை கர்டியசு மறுசீரமைப்பு வினை மூலம் தயாரிக்கலாம். ஐசோசயனேட்டுகளின் நீராற்பகுப்பு மூலம் 1,1'-ஈரமினோபெரோசீனின் தயாரிப்பில் இந்த கலவை ஓர் இடைநிலையாகப் பயன்படுகிறது. இச்சேர்மம் சிலோக்சேன்-டையால்களுடன் வினைபுரிந்து பல்வேறு பாலி(சிலோக்சேன்-யூரித்தேன்) குறுக்கு இணைப்பு பாலிமர்களை உருவாக்குகிறது. குறைந்த வெப்பநிலையில் நல்ல இயந்திர பண்புகளைக் கொண்டிருக்கக்கூடிய மின்வேதியியல் ரீதியாக செயல்படும் பலபடிகளாக இந்த சேர்மங்கள் உள்ளன.
# மெத்தியோனோல்

**மெத்தியோனோல்** (*Methionol*) என்பது C<sub>4</sub>H<sub>10</sub>OS என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். (3-(மெத்தில்தயோ)-1-புரோப்பனால்), 3-மெத்தில்சல்பேனைல்புரோப்பேன்-1-ஓல் என்ற பெயர்களாலும் இது அழைக்கப்படுகிறது. புரோப்பேன்-1-ஓல் சேர்மத்தின் மெத்தில் சல்பைடு வழிப்பெறுதியாகக் கருதப்படுகிறது. மெத்தியோனோல் இயற்கையில் காணப்படுகிறது. நொதிமம் மற்றும் பேசிலசு ஆந்த்ராக்சினின் வளர்சிதை மாற்றப் பொருளாகவும் இச்சேர்மம் உள்ளது. மது, பாலடைக்கட்டி மற்றும் வறுத்த காபி போன்ற பல உணவுகளில் கந்தக நறுமணக் கூறு ஆகும். ஓர் எரிச்சலூட்டும் பொருளாக வகைப்படுத்தப்படும்
# சாம்பானேர்

கோட்டை]]  
**சாம்பனேர்** (*Champaner*), இந்திய மாநிலமான குஜராத்தின் பஞ்சமகால் மாவட்டத்தில் உள்ள பெரிய கிராமம் ஆகும். சாம்பனேர் கிராமம், வடோதரா நகரத்திற்கு வடகிழக்கே 47.4 கிலோமீட்டர் தொலைவில் உள்ளது. இக்கிராமத்தில் சம்பானேர்-பாவாகேத் தொல்லியல் பூங்கா உள்ளது.
# சாம்பானேர்

## வரலாறு

பில் குல மன்னர் சம்பா பில் என்பவரால் சாம்பனேர் நகரம் நிறுவப்பட்டது.சாம்பனேர் பில் அரசர்களின் தலைநகராக இருந்தது
எட்டாம் நூற்றாண்டில் சாம்பனேர் நகரம், வன சாவ்தா எனும் மன்னரால் ஆளப்பட்டது. 15ஆம் நூற்றாண்டில் இராஜபுத்திர மன்னர் கிச்சி சௌகான் சாம்பனேரில் பாவாகத் கோட்டையை கட்டினார்.  
பின் குஜராத் சுல்தானகத்தின் மன்னர் முகமது பேக்டா 4 நவம்பர் 1482 அன்று போர் தொடுத்து சாம்பனேர் கிராமத்தை 21 நவம்பர் 1484 அன்று கைப்பற்றினார். குஜராத் சுல்தான் முகமது பேக்டா சாம்பனேரில் உள்ள பாவாகத் மலையில் கோட்டையைக் கட்டினார்.  
1525ஆம் ஆண்டில் முகலாய மன்னர் ஹுமாயூன், குஜராத் சுல்தான் பகதூர் ஷவை வென்று சாம்பனேர் கிராமத்தை கைப்பற்றினார்.  
சாம்பனேர் கிராமத்தின் சம்பானேர்-பாவாகேத் தொல்லியல் பூங்கா 2004ஆம் ஆண்டில் உலகப் பாராம்பரியக் களமாக அறிவிக்கப்பட்டது.
# சுடீவன் ரோச்சாசு

**சுடீவன் ரோச்சாசு** (*Steven Rojas*) என்பவர் பெரு நாட்டைச் சேர்ந்த ஒரு சதுரங்க வீரராவார். சுடீவன் இயேவியர் ரோச்சாசு சலாசு என்ற பெயராலும் இவர் அறியப்படுகிறார். 2004 ஆம் ஆண்டு மே மாதம் 25 ஆம் தேதியன்று இவர் பிறந்தார். பிடே அமைப்பு 2025 ஆம் ஆண்டு இவருக்கு பன்னாட்டு சதுரங்க மாசுட்டர் பட்டத்தை வழங்கியது.
# சுடீவன் ரோச்சாசு

## சதுரங்க வாழ்க்கை

2025 ஆம் ஆண்டு பிப்ரவரி மாதத்தில் மண்டல 2.4 போட்டியை வென்று சுடீவன் ரோச்சாசு உலகக் கோப்பைக்குத் தகுதி பெற்றார். போட்டியில் இவர் கிராண்ட்மாசுட்டர் அலெக்சாண்ட்ரா ஃபியரை தோற்கடித்து, கிராண்ட்மாசுட்டர்களான கிரிகோர் மெகிதாரியன் மற்றும் கிறிசுட்டியன் குரூசு சான்செசு ஆகியோருக்கு எதிராக சமநிலையில் ஆட்டத்தை முடித்தார்.  
2025 ஆம் ஆன்டு மே மாதத்தில் அமெரிக்கக் கண்ட சதுரங்க வாகையாளர் போட்டியில் 8ஆவது இடத்தைப் பிடிக்க இவர் ஆறு வீரர்களுடன் சமநிலையில் இருந்தார். அந்த நிகழ்வில் அதிக தரப்புள்ளிகள் கொண்ட பன்னாட்டு மாசுட்டர் என்ற சிறப்புக்கு உரியவராக இருந்தார்.  
2025 ஆம் ஆண்டு நவம்பர் மாதத்தில் நடைபெற்ற சதுரங்க உலகக்கோப்பை போட்டியில் இவர் கிராண்ட்மாசுட்டர் எசு. எல். நாராயணனுடன் சமநிலை முடிவை எட்டினார். இருப்பினும் இறுதியில் அந்தச் சுற்றில் வெளியேற்றப்பட்டார்.
# அரசு பொறியியல் கல்லூரி, தஞ்சாவூர்

**அரசு பொறியியல் கல்லூரி, தஞ்சாவூர்** (*Government Engineering College, Thanjavur*) என்பது இந்தியாவில் தமிழ்நாடு மாநிலத்தில் தஞ்சாவூர் மாவட்டத்தில் செங்கிப்பட்டி அருகே அமைந்துள்ள ஒரு அரசு பொறியியல் கல்லூரி ஆகும். இது 2012ஆம் ஆண்டில் நிறுவப்பட்டது. பொறியியல் மற்றும் தொழில்நுட்பத்தில் இளநிலையில் பல்வேறு படிப்புகளை இக்கல்லூரி வழங்குகிறது. இக்கல்லூரி பல்கலைக்கழக மானியக் குழு அங்கீகாரம் பெற்றது. இது அண்ணா பல்கலைக்கழகத்துடன் இணைக்கப்பட்டுள்ளது.  
தஞ்சாவூர் செங்கிப்பட்டி அரசு பொறியியல் கல்லூரிக்கான திட்டம் 2012-13ஆம் நிதியாண்டில் தமிழ்நாடு அரசு அறிவித்துள்ளது. இந்த நிறுவனம் முற்றிலும் 31046.8 சதுர அடிக்கு 49.38 கோடி செலவில் கட்டப்பட்டுள்ளது. கல்லூரி 35.73 ஏக்கர் நிலப்பரப்பில் அமைந்துள்ளது.
# அரசு பொறியியல் கல்லூரி, தஞ்சாவூர்

## கல்வி

அரசு பொறியியல் கல்லூரி இளநிலை பொறியியல் பட்டப்படிப்புக்கு வழிவகுக்கும் இளநிலைப் படிப்புகளை வழங்குகிறது. மேனிலைப் பள்ளி தேர்வு போட்டித் தரவரிசையின் அடிப்படையில் அண்ணா பல்கலைக்கழக கலந்தாய்வு மூலம் இளநிலை வகுப்புகளுக்கு மாணவர்கள் சேர்க்கப்படுகிறார்கள்.
# அரசு பொறியியல் கல்லூரி, தஞ்சாவூர்

## துறைகள்

- மின் மற்றும் மின்னணு பொறியியல்
- மின்னணு மற்றும் தகவல் தொடர்பு பொறியியல்
- கணினி அறிவியல் மற்றும் பொறியியல் துறை
- இயந்திரப் பொறியியல்
- குடிமைப் பொறியியல்
- ரோபாட்டிக்ஸ் மற்றும் தானியக்கப் பொறியியல்
- கணிதம்
- இயற்பியல்
- வேதியியல்
- ஆங்கிலம்
# அரசு பொறியியல் கல்லூரி, தஞ்சாவூர்

## அமைவிடம்

தஞ்சாவூர், அரசு பொறியியல் கல்லூரி தஞ்சாவூர் நகரத்திலிருந்து 25 கி. மீ தொலைவிலும், திருச்சி நகரத்திலிருந்து 35 கி. மீ. தொலைவிலும் செங்கிபட்டி-கந்தர்வக்கோட்டை பிரதான சாலையில் அமைந்துள்ளது.
# பிரின் லாவோகாவிரபாப்பு

**பிரின் லாவோகாவிரபாப்பு** (*Laohawirapap, Prin*) என்பவர் தாய்லாந்து நாட்டைச் சேர்ந்த ஒரு சதுரங்க வீரராவார். 2006 ஆம் ஆண்டு இவர் பிறந்தார். பிடே அமைப்பு 2023 ஆம் ஆண்டு இவருக்கு பன்னாட்டு சதுரங்க மாசுட்டர் பட்டத்தை வழங்கியது.
# பிரின் லாவோகாவிரபாப்பு

## சதுரங்க வாழ்க்கை

பிலிப்பீன்சு நாட்டு சதுரங்க வீரர் தெனியல் காசோவும் ஆர்மீனிய நாட்டு சதுரங்க வீரர் அவெடிக் கிரிகோரியனும் பிரின் லாவோகாவிரபாப்புக்கு சதுரங்கப் பயிற்சியளித்தனர்.  
2021 ஆம் ஆண்டு அக்டோபர் மாதத்தில் பிரின் பிலிப்பீன்சின் மாசு கட்டுப்பாட்டு சங்க சான் மிகுவல் ஆணையம் -அயலா லேண்ட் சதுரங்க வாகையாளர் போட்டியில் தாய்லாந்து அணிக்காக விளையாடினார்.  
பிரின் லாவோகாவிரபாப்பு 2022 ஆம் ஆண்டு 18 வயதுக்கு உட்பட்டவர்களுக்கான கிழக்கு ஆசிய இளைஞர் சதுரங்க வாகையாளர் போட்டியில் கூட்டு வெற்றியாளராக இருந்தார். இப்போட்டியில் இவர் பிடே மாசுட்டர் ஆனார். இவ்வெற்றியின் மூலம் தனது முதல் பன்னாட்டு மாசுட்டர் விதிமுறையைப் பெற்றார்.  
2023 ஆம் ஆண்டு சூன் மாதத்தில் 21ஆவது ஆசிய சதுரங்க வாகையாளர் திறந்தநிலை போட்டியில் 20 வயதுக்கு உட்பட்டோர் போட்டியின் மூன்றாவது சுற்றில் பிரின் பன்னாட்டு மாசுட்டர் தாவோ மின் நாட்-ஐ தோற்கடித்தார். ஆறாவது சுற்று வரை இவரால் இணை-முன்னணியில் இருக்க முடிந்தது, அங்கு இவர் நிகோ தக் டிரை என்பவருக்கு எதிரான ஆட்டத்தில் சமநிலை முடிவை எட்டினார்.  
பிரின் லாவோகாவிரபாப்பு 2023 ஆம் ஆண்டு நடைபெற்ற சதுரங்க உலகக் கோப்பையில் விளையாடினார், அங்கு இவர் முதல் சுற்றில் இராசுமசு சுவானேவால் தோற்கடிக்கப்பட்டார். பின்னர் 2023 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டம் வழங்கப்பட்டது. 2025 ஆம் ஆன்டு இந்தியாவின் கோவாவில் நடைபெற்ற 25 ஆவது சதுரங்க உலகக் கோப்பை போட்டியிலும் இவர் விளையாடினார்.
# கிருஷ்ணதவாரி

**கிருஷ்ணதவாரி** (*Krishnadhwari*) ஒரு தெலுங்கு கவிஞர் ஆவார், இவர் தஞ்சாவூர் நாயக்க மன்னர் பி. இரகுநாத நாயக்கர் அரசவையில் கவிஞராக இருந்தார். நைசாத பாரிஜாதியமு என்ற சுலேசா காவியத்தின் படைப்புக்காக இவர் நினைவுகூரப்படுகிறார். நைசாத பாரிஜாதியமு, நாளன் மற்றும் கிருஷ்ணனின் கதையை விவரிக்கிறது. ஒவ்வொரு வசனமும் இரட்டை பொருளுடன் கூடியதாக உள்ளது.
# பனிக் கவ்விகள்

**பனிக் கவ்விகள்** (*Ice claws*) என்பவை பனி மூடிய பகுதிகளில் பாதுகாப்பாக நடக்க அல்லது ஏற உதவும் ஒரு கருவியாகும். இதை பனியில் ஏறும் போது காலணிகளின் மேல் அல்லது கையுறைகளில் பயன்படுத்துகிறார்கள். பனியில் பாதுகாப்பாக நடக்கவும் ஏறவும் உதவும் கூர்மையான பிடிப்பு கருவி என்று இதை கூறலாம். பனிக்கட்டி நகங்கள், பாதுகாப்பு நகங்கள், தாங்கு நகங்கள், பிடிப்பு நகங்கள் என்று வெவ்வேறு பெயர்களால் இதை அறியலாம். கூர்மையான முனைகள் கொண்ட இரண்டு கைப்பிடிகள் என்றும் இதை விவரிக்கலாம். உதாரணமாக, பனிச்சறுக்கு சுற்றுலா அல்லது பனியில் மீன்பிடிப்பவர்கள் பனி நகங்களை அணியலாம். அவசரகாலத்தில் எளிதாகக் கிடைக்கும் வகையில் இவை பெரும்பாலும் கழுத்தில் அணியப்படுகின்றன. இவற்றின் கூர்மையான புள்ளிகள் பனிக்கட்டியின் மீது பிடிப்பை வழங்குகின்றன, இல்லையெனில் ஒரு நபர் தன்னைப் பாதுகாப்பாக இழுக்க முடியாத அளவுக்கு வழுக்கும்.
# பனிக் கவ்விகள்

## பயன்கள்

பனிக்கட்டியில் ஏறவும், பனியில் நடக்கும்போது வழுக்கி விழுவதைத் தடுக்கவும், மலை ஏறும் போதும் ஆர்க்டிக்/அண்டார்டிக் பயணங்களின் போதும், உறைந்து போன ஏரிகள் அல்லது குளங்களில் மீட்பு பணிகளுக்குச் செல்லும் போதும் பாதுகாப்புக்குப் பயன்படுகிறது.
# தக்சசீலா பல்கலைக்கழகம்

**தக்சசீலாப் பல்கலைக்கழகம்** (*Takshashila University, Tamilnadu*) என்பது 2019ஆம் ஆண்டின் தமிழ்நாடு மாநில தனியார் பல்கலைக்கழகச் சட்டத்தின் கீழ் நிறுவப்பட்ட ஒரு தனியார்ப் பல்கலைக்கழகமாகும். இது இந்தியாவின் தமிழ்நாட்டின் விழுப்புரம் மாவட்டத்தில் உள்ள திண்டிவனத்தில் ஓங்கூர் பகுதியில் அமைள்ளது. இந்த பல்கலைக்கழகம் சிறீ மணக்குள விநாயகர் மற்றும் மைலம் குழும நிறுவனங்களின் குழுவின் ஒரு பிரிவாகும். பல்வேறு துறைகளில் இளநிலை, முதுநிலை, முனைவர் பட்ட படிப்புகளை வழங்குகிறது.
# தக்சசீலா பல்கலைக்கழகம்

## பொறியியல் மற்றும் தொழில்நுட்ப பீடம்

- இளநிலை தொழிற்நுட்பம்-கணினி அறிவியல் மற்றும் பொறியியல்
- இளநிலை தொழிற்நுட்பம்- செயற்கை நுண்ணறிவு மற்றும் தரவு அறிவியல்
- இளநிலை தொழிற்நுட்பம்-கணினி தொழிற்நுட்பம் (செயற்கை நுண்ணறிவு & எந்திர கற்றல்)
- இளநிலை தொழிற்நுட்பம்- தகவல் தொழில்நுட்பம்
- இளநிலை தொழிற்நுட்பம்- (சைபர் பாதுகாப்பு)
- இளநிலை தொழிற்நுட்பம்-(பயன்பாட்டு நுண்ணறிவு)
- முதுநிலை தொழிற்நுட்பம்- கணினி அறிவியல் மற்றும் பொறியியல் (செயற்கை நுண்ணறிவு)
- முதுநிலை தொழிற்நுட்பம்- கணினி அறிவியல் மற்றும் பொறியியல் (பெரிய தரவு)
- முதுநிலை தொழிற்நுட்பம்-கணினி அறிவியல் மற்றும் பொறியியல் (இணையம், மேக கணினி)
- முனைவர்-கணினி அறிவியல் & பொறியியல்
# தக்சசீலா பல்கலைக்கழகம்

## மேலாண்மை மற்றும் வணிகவியல் பீடம்

### மேலாண்மை

- இளநிலை வணிக மேலாண்மை
- முதுநிலை வணிக நிர்வாகம்
# தக்சசீலா பல்கலைக்கழகம்

## மேலாண்மை மற்றும் வணிகவியல் பீடம்

### வணிகவியல்

- இளநிலை வணிகவியல்
- இளநிலை வணிகவியல் (கணக்கியல் மற்றும் நிதி)
- முதுநிலை வணிகம்
# தக்சசீலா பல்கலைக்கழகம்

## அறிவியல் பள்ளி

- முதுநிலை வேதியியல்
- முதுநிலை வேதியியல்
- முதுநிலை கணிதம்
- முதுநிலை இயற்பியல்
# தக்சசீலா பல்கலைக்கழகம்

## கணினி அறிவியல் பள்ளி

- இளநிலை-கணினி அறிவியல் (AI&DS)
- முதுநிலை-கணினி பயன்பாடுகளின் மாஸ்டர்
# தக்சசீலா பல்கலைக்கழகம்

## வேளாண் அறிவியல் பள்ளி

- இளநிலை அறிவியல்-விவசாயம்
# தக்சசீலா பல்கலைக்கழகம்

## சமூக அறிவியல் பள்ளி

- இளங்கலை-பாதுகாப்பு மற்றும் மூலோபாய ஆய்வுகள்
- இளங்கலை-சர்வதேச உறவுகள் மற்றும் பொதுக் கொள்கை
- முதுநிலை சமூகப்பணி
# தக்சசீலா பல்கலைக்கழகம்

## மனிதநேயப் பள்ளி

- இளங்கலை தமிழ்
- இளங்கலை ஆங்கிலம்
# பனி நிலவு

**பனி நிலவு** (*Icy moon*) என்பது மேற்பரப்பில் மிக அதிக அளவில் பனியைக் கொண்டிருக்கும், பெரும்பாலும் சூரியக் குடும்பத்தின் வெளிப்புற பகுதியில் காணப்படும் இயற்கை நிலாக்களை குறிக்கும் ஒரு வானியல் சொல்லாகும். பனி நிலவுகள் என்பவை பெரும்பாலும் பனியால் ஆன மேற்பரப்புகளைக் கொண்ட இயற்கை நிலவுகளின் ஒரு வகையாகும். ஒரு பனி நிலவில் மேற்பரப்பிற்கு அடியில் ஒரு கடல் இருக்கலாம், அல்லது சிலிக்கேட்டு அல்லது உலோகப் பாறைகளின் பாறை மையமும் இருக்கலாம். இவை இன்பனிக்கட்டி அல்லது நீர்ப்பனிக்கட்டியின் பிற உருவங்களால் ஆனதாக இருக்கலாம் என்று கருதப்படுகிறது. இந்த வகைப் பொருளின் பிரதான உதாரணம் ஐரோப்பா.  
அலைகளால் வெப்பமடையும் பனிக்கட்டி நிலவுகள், விண்மீன் மண்டலத்தில் திரவ நீரைக் கொண்ட மிகவும் பொதுவான வகை விண்வெளிப் பொருள்களாக இருக்கலாம். இதனால் நீர் சார்ந்த உயிர்களைக் கொண்டிருக்கக்கூடிய சாத்தியமும் அதிகமாகும்.  
சில பனிக்கட்டி நிலவுகள் பனியெரிமலைகளையும், வெந்நீர் ஊற்றுகளையும் வெளிப்படுத்துகின்றன. சிறந்த ஆய்வு செய்யப்பட்ட உதாரணம் சனியின் என்சலடசு ஆகும்.
# பனி நிலவு

## சுற்றுப்பாதை

பெரும்பாலான பெரிய பனிக்கட்டி நிலவுகள், சூரிய மண்டலத்தின் உறைபனி எல்லைக்கு அப்பால் உள்ள பெரிய கிரகங்களுக்கு சொந்தமானவை. மீதமுள்ளவை (சாருன் மற்றும் டிசுனோமியா போன்றவை) புளூட்டோ மற்றும் எரிசு போன்ற குள்ள கிரகங்களைச் சுற்றி உருவானவை. பொதுவாக பூமியின் நிலவை உருவாக்கியதாகக் கருதப்படும் தாக்கத்தைப் போலவே பெரிய தாக்கங்களில் இவை உருவானவையாகும். பனிவாயு இராட்சத துணைக்கோள்களைப் பொறுத்தவரை, ஒரு துணைக்கோள் வட்டின் உள் பகுதியில் ஒரு நிலவு உருவாகவில்லை ஏனெனில் அது பனிக்கட்டிகள் ஒடுக்க முடியாத அளவுக்கு வெப்பமாக இருக்கும்.  
ஐரோப்பா நிலவில் 8% பனிக்கட்டி மற்றும் நீர் நிறை கொண்டிருப்பதாக கருதப்படுகிறது, மீதமுள்ளவை பாறையாகும். வியாழனின் வெளிப்புற இரண்டு கலிலியன் நிலவுகளான கனிமீடு மற்றும் காலிசுட்டோ ஆகியவை சூடான புரோட்டோ-வியாழனிலிருந்து மேலும் உருவானதால் அதிக பனியைக் கொண்டுள்ளன.  
சனியின் சந்திரன் டைட்டன் சூரிய மண்டலத்தில் உள்ள வேறு எந்த கோளையும் விட பூமியைப் போலவே தோற்றமளிக்கிறது மற்றும் செயல்படுகிறது. டைட்டன் மேற்பரப்பில் நிலையான திரவ மீத்தேன் குளங்களைக் கொண்டிருப்பதாக அறியப்படுகிறது.
# பை அண்டெனைனா ரகோடோமகாரோ

**பை அண்டெனைனா ரகோடோமகாரோ** (*Fy Antenaina Rakotomaharo*) என்பவர் மடகாசுகர் நாட்டைச் சேர்ந்த ஒரு சதுரங்க வீரராவார். 1999 ஆம் ஆண்டு செப்டம்பர் மாதம் 20 ஆம் தேதியன்று இவர் பிறந்தார். பிடே அமைப்பு 2017 ஆம் ஆண்டு இவருக்கு பன்னாட்டு சதுரங்க மாசுட்டர் பட்டத்தை வழங்கியது.
# பை அண்டெனைனா ரகோடோமகாரோ

## சதுரங்க வாழ்க்கை

பை அண்டெனைனா ரகோடோமகாரோ 2013 மற்றும் 2018 ஆம் ஆண்டுகளில் மடகாசுகர் சதுரங்க வாகையாளர் போட்டிகளை வென்றார். 2019 ஆம் ஆண்டு மே மாதத்தில், பிடே மண்டலம் 7.3 மண்டல சதுரங்கப் போட்டியை வென்றார். 2019 ஆம் ஆண்டு செப்டம்பரில் சதுரங்க உலகக் கோப்பையில் விளையாடத் தகுதி பெற்றார். அங்கு இவர் முதல் சுற்றில் சக்ரியார் மமெத்யரோவிடம் தோற்றார். நான்சியில் நடைபெற்ற 2020 பிரெஞ்சு பல்கலைக்கழக வாகையாளர் போட்டியை வென்றார்.
# மீன்வளக் கல்லூரி மற்றும் ஆராய்ச்சி நிறுவனம், தூத்துக்குடி

**மீன்வளக் கல்லூரி மற்றும் ஆராய்ச்சி நிறுவனம்** (*Fisheries College and Research Institute*) என்பது இந்தியாவில் தமிழ்நாட்டில், தூத்துக்குடியில் அமைந்துள்ள மீன்வளம் குறித்த கல்லூரியாகும். இக்கல்லூரியானது தமிழ்நாடு டாக்டர் ஜெ. ஜெயலலிதா மீன்வளப் பல்கலைக்கழகத்தின் கீழ் செயல்படும் நிறுவனம் ஆகும்.
# மீன்வளக் கல்லூரி மற்றும் ஆராய்ச்சி நிறுவனம், தூத்துக்குடி

## வரலாறு

தூத்துக்குடி மீன்வளக் கல்லூரி மற்றும் ஆராய்ச்சி நிறுவனம், முத்து மீன்பிடித்தலுக்கான புகழ்பெற்ற நகரமான தூத்துக்குடியில், 1977ஆம் ஆண்டு தமிழ்நாடு வேளாண் பல்கலைக்கழகத்தின் ஒரு அங்கமாக நிறுவப்பட்டது. இதன் மூலம், இது தமிழ்நாட்டில் முதல் மீன்கள் குறித்த கல்வி கற்பிக்கும் கல்லூரியாகவும், இந்தியாவில் மங்களூரில் உள்ள மீன்வளக் கல்லூரிக்குப் பிறகு இளநிலை மீன்வள அறிவியல் பட்டத்தை வழங்கும் இரண்டாவது கல்லூரியாகவும் மாறியது. தமிழ்நாடு கால்நடை மருத்துவ மற்றும் விலங்கு அறிவியல் பல்கலைக்கழகம், செப்டம்பர் 20, 1989 அன்று ஏற்கனவே உள்ள தமிழ்நாடு வேளாண் பல்கலைக்கழகத்திலிருந்து பிரிக்கப்பட்டபோது, இக்கல்லூரி புதிதாக உருவாக்கப்பட்ட தமிழ்நாடு கால்நடை மற்றும் விலங்கு அறிவியல் பல்கலைக்கழகத்துடன் மீண்டும் இணைக்கப்பட்டது. ஆராய்ச்சி மற்றும் விரிவாக்கத்தில் கவனம் செலுத்துவதற்காக, 1990ஆம் ஆண்டில் இந்தக் கல்லூரி மீன்வளக் கல்லூரி மற்றும் ஆராய்ச்சி நிறுவனம் என முறையாக மறுபெயரிடப்பட்டது. இந்தக் கல்லூரி இப்போது தமிழ்நாட்டின் நாகப்பட்டினத்தில் தலைமையகமாக கொண்டு செயல்படும் புதிதாக நிறுவப்பட்ட தமிழ்நாடு டாக்டர் ஹெ. ஜெயலலிதா மீன்வளப் பல்கலைக்கழகத்தின் கீழ் செயல்படும் கல்லூரியாக மாறியுள்ளது.
# மீன்வளக் கல்லூரி மற்றும் ஆராய்ச்சி நிறுவனம், தூத்துக்குடி

## வளாகம்

### அமைவிடம்

மீன்வளக் கல்லூரி மற்றும் ஆராய்ச்சி நிறுவனம் நான்கு வளாகங்களில் செயல்படுகிறது. மீன்வளக் கல்லூரி மற்றும் ஆராய்ச்சி நிறுவனத்தின் பிரதான வளாகம் நகரிலிருந்து சுமார் 10 கி.மீ. தொலைவில் 24 எக்டேர் பரப்பளவில் பரந்து விரிந்து அமைந்துள்ளது. இது துறைமுக புறநகர்ச் சாலை வழியாக அணுகக்கூடியது. கடற்கரை ஆய்வக வளாகம் பிரதான வளாகத்திலிருந்து 11 கிலோ மீட்டர் தொலைவில் அமைந்துள்ளது. இது தூத்துக்குடி மீன்பிடி துறைமுக வளாகத்திற்குள் 0.4 ஹெக்டேர் பரப்பளவில் அமைந்துள்ளது வடக்கு கடற்கரை சாலையில் அமைந்துள்ளது. கடற் தொழிற்நுட்ப ஆராய்ச்சி மற்றும் விரிவாக்க மையம், தருவைகுளத்தில் தூத்துக்குடி புறநகரில் அமைந்துள்ளது. இது முதன்மை வளாகத்திலிருந்து 25 கி.மீ. தொலைவில் உள்ள ஒரு மீன்பிடி கிராமமாகும். இந்த வளாகம் கடல்சார் வளர்ப்பு நடவடிக்கைகள் குறித்த ஆராய்ச்சிக்கு உதவுகிறது. தமிழ்நாட்டின் கடற்கரையோரம் செல்லும் கிழக்கு கடற்கரை சாலை வழியாக இதை அணுகலாம். முதன்மை வளாகத்திலிருந்து 3 கி.மீ. தொலைவில் 1 எக்டேர் பரப்பளவில் பணியாளர் குடியிருப்புகளும் விடுதிகளும் உள்ள குடியிருப்பு வளாகம் தனியாக உள்ளது.
# மீன்வளக் கல்லூரி மற்றும் ஆராய்ச்சி நிறுவனம், தூத்துக்குடி

## வளாகம்

### உள்கட்டமைப்பு

பிரதான வளாகத்தில் நிர்வாகத் தொகுதி, கணினி ஆய்வகம், வேளாண் ஆய்வு மையம், கலையரங்கம், மாநாட்டு அரங்கம், காணொளி மண்டபம், தேர்வுக் கூடம், இளநிலை / முதுநிலை வகுப்பறைத் கட்டடங்கள், நூலகம், அருங்காட்சியகம் மற்றும் மின்-கற்றல் ஆய்வகம் ஆகியவை உள்ளன.
# மீன்வளக் கல்லூரி மற்றும் ஆராய்ச்சி நிறுவனம், தூத்துக்குடி

## வளாகம்

### ஆராய்ச்சி மையங்கள் மற்றும் பண்ணைகள்

கல்லூரியில் உள்ள ஆராய்ச்சி மையங்களில் மீன் தர கண்காணிப்பு மற்றும் சான்றிதழ் மையம் சமுத்திர தொழில்நுட்ப ஆராய்ச்சி மையம் ஆகியவை அடங்கும். மீன்வளக் கல்லூரி மற்றும் ஆராய்ச்சி நிறுவன பிரதான வளாகத்தில் 2 ஹெக்டேர் பரப்பில் மீன் குளங்கள், 2.70 எக்டேர் பரப்பளவு கொண்ட நீர்த்தேக்கம், 31 நன்னீர் இறால் பண்ணைகள், நன்னீர் இறால் குஞ்சு பொரிப்பகம், கெண்டை மீன் குஞ்சு பொரிப்பகம், கண்ணாடி குழாய் மீன்வளம் மற்றும் இறால் ஓடு பாதை அமைப்பு, கடற்கரை ஆய்வக வளாகத்தில் மீன் பதப்படுத்துதல் மற்றும் மீன்பிடி தொழில்நுட்ப வசதிகள் உள்ளன. இவற்றில் மீன் பதப்படுத்துதல் கூடம், மீன் பதப்படுத்தல் அலகு, மதிப்பு கூட்டப்பட்ட பொருட்கள் தயாரிப்பு அலகு, பொதியிடப் பயன்படும் இயந்திரங்கள், நுண்ணுயிரியல், உயிர் வேதியியல் மற்றும் தரக் கட்டுப்பாட்டு ஆய்வகங்கள், கடல் பட்டறை, வலை பழுதுபார்க்கும் வசதி, வழிசெலுத்தல் கருவிகள் மற்றும் கடல் உயிரி ஆய்வகம் ஆகியவை அடங்கும். மீன்பிடித்தலை நடத்துவதற்கு ஒரு சிறிய வெளிப்புற இயந்திர மீன்பிடி கைவினை உள்ளது. கடற்தொழிற்நுட்ப ஆராய்ச்சி & விரிவாக்க மையத்தில் குளங்கள் மற்றும் கூண்டுகளில் கடல் ஓடு மீன்கள் மற்றும் இறால்களை வளர்ப்பதற்கான வசதிகள் உள்ளன. கல்லூரியில் கைப்பந்து, கூடைப்பந்து, கால்பந்து மற்றும் துடுப்பாட்ட விளையாட்டு வசதிகளுடன் கூடிய விளையாட்டு மைதானம் உள்ளது. ஜிம்னாசியம் மற்றும் மேசைப் பந்து விளையாட்டு வசதிகளுடன் கூடிய சர்வதேச உட்புற அரங்கமும் உள்ளது. கல்லூரியின் பிரதான வளாகத்தில் ஒரு கலையரங்கமும், ஆண்கள் விடுதிகளும் உள்ளன. நீர்வாழ் சுற்றுச்சூழல் மேலாண்மை, மீன்வள பொருளாதாரம், மீன் பதப்படுத்தும் தொழில்நுட்பம், மீன்பிடி தொழில்நுட்பம் மற்றும் மீன்வள பொறியியல், மீன்வள விரிவாக்கம் மற்றும் மீன்வள உயிரி தொழில்நுட்பம் என எட்டு துறைகள் உள்ளன.
# மீன்வளக் கல்லூரி மற்றும் ஆராய்ச்சி நிறுவனம், தூத்துக்குடி

## வளாகம்

### பட்டப்படிப்பு படிப்பு

'மீன்வள அறிவியல் இளங்கலை' (BFSc) பட்டப்படிப்பு நான்கு ஆண்டு படிப்பாகும். ஒரு கல்வியாண்டு தலா 110 பயிற்றுவிப்பு நாட்களைக் கொண்ட இரண்டு பருவங்களைக் கொண்டுள்ளது. இறுதி ஆண்டு பயிற்சிக்காக மட்டுமே அர்ப்பணிக்கப்பட்டுள்ளது. பாடநெறியின் இறுதி ஆண்டு அனுபவத் திட்டத்தைக் கொண்டுள்ளது. இங்கு கல்லூரி மாணவர்களுக்கு மீன்வளர்ப்பு அல்லது மீன் பதப்படுத்துதலை மேற்கொள்ள நிதி மற்றும் உள்கட்டமைப்பை வழங்குகிறது. இது கிராமப்புற விழிப்புணர்வு பணி அனுபவ திட்டத்தின் கீழ் ஒரு தொழில்துறை பயிற்சியையும் உள்ளடக்கியது. அகில இந்திய நுழைவுத் தேர்வு மூலம் 8 மாணவர்கள் உட்பட மொத்தம் 50 மாணவர்கள் இந்தத் திட்டத்திற்கு அனுமதிக்கப்படுகிறார்கள். இந்தக் கல்லூரி 2000–01 முதல் இளநிலை மீன்வள அறிவியலில் இந்திய வேளாண் ஆய்வுக் கழக பொதுவான பாடத்திட்டத்தை ஏற்றுக்கொண்டது.
# மீன்வளக் கல்லூரி மற்றும் ஆராய்ச்சி நிறுவனம், தூத்துக்குடி

## வளாகம்

### முதுகலைப் பட்டம்

மீன்வள அறிவியல் முதுநிலை பட்டம் என்பது மீன்வளர்ப்பு, மீன்வள வள மேலாண்மை, மீன் உயிரி தொழில்நுட்பம், மீன்வள பொருளாதாரம், நீர்வாழ் சுற்றுச்சூழல் மேலாண்மை, மீன்வள விரிவாக்கம், மீன்வள பொறியியல் மற்றும் தொழில்நுட்பம், மீன் பதப்படுத்தும் தொழில்நுட்பம், மீன் தர உறுதி மற்றும் மேலாண்மை மற்றும் உயிரி புள்ளிவிவரங்கள் என 10 துறைகளில் வழங்கப்படும் இரண்டு ஆண்டு படிப்பாகும். மீன் வள இளநிலைப் பட்டம் பெற்றவர்கள் பல்கலைக்கழகத்தால் நடத்தப்படும் பொது நுழைவுத் தேர்வின் மூலம் சேர்க்கைக்கு தகுதியுடையவர்கள். இந்தக் கல்லூரி 2011–12 முதல் முதுநிலை பாடத்திற்கான பாடத்தினை இந்திய வேளாண் ஆய்வுக் கழக பொதுவான பாடத்திட்டத்தை ஏற்றுக்கொண்டது. இந்தத் திட்டத்தில் கருத்தரங்கிற்கான 1 தரப்புள்ளி மற்றும் ஆராய்ச்சிக்கான 15 தரப்புள்ளி உட்பட மொத்தம் 55 தரப்புள்ளி வழங்கப்படுகின்றன.
# மீன்வளக் கல்லூரி மற்றும் ஆராய்ச்சி நிறுவனம், தூத்துக்குடி

## வளாகம்

### முனைவர் பட்டப்படிப்பு

மீன்வளர்ப்பு, மீன்வள வள மேலாண்மை, நீர்வாழ் சுற்றுச்சூழல் மேலாண்மை, மீன்வள பொருளாதாரம் மற்றும் மீன் பதப்படுத்தும் தொழில்நுட்பம் ஆகிய 4 பிரிவுகளில் வழங்கப்படும் மூன்று ஆண்டு ஆய்வின் மூலம் பெறக்கூடிய பட்டம் முனைவர் பட்டமாகும். உள்ளூர் விவசாயிகளுக்கு இந்த தொழில்நுட்பத்தைப் பயன்படுத்துவது குறித்து பயிற்சித் திட்டத்தையும் கல்லூரி ஏற்பாடு செய்துள்ளது. மீனவர்கள், மீன் விவசாயிகள் மற்றும் மீன் பதப்படுத்துபவர்களுக்கு இந்த நிறுவனம் வழக்கமான பயிற்சித் திட்டங்களையும் நடத்துகிறது.
# கோர்ன்புளம் ஆக்சிசனேற்றம்

**கோர்ன்புளம் ஆக்சிசனேற்றம்** (*Kornblum oxidation*) என்பது ஒரு கரிம ஆக்சிசனேற்ற வினையாகும். இவ்வினை ஆல்கைல் ஆலைடுகள் மற்றும் தொலுயீன் சக்போனேட்டு சேர்மங்களை கார்போனைல் சேர்மங்களாக மாற்றுகிறது. அமெரிக்க வேதியியலாளர் நாதன் கோர்ன்புளம் இவ்வினையைக் கண்டுபிடித்த காரணத்தால் அவர் நினைவாக வினைக்கு கோர்ன்புளம் ஆக்சிசனேற்ற வினை என்று பெயரிடப்பட்டது.
# கோர்ன்புளம் ஆக்சிசனேற்றம்

## வினை வழிமுறை

சல்போனியம் அடிப்படையிலான ஆல்ககால்களை ஆல்டிகைடு வினைகளாக ஆக்சிசனேற்றம் செய்வது போலவே, கோர்ன்புளம் ஆக்சிசனேற்றம் ஒரு அல்காக்சிசல்போனியம் அயனியை உருவாக்குகிறது. இது டிரையெத்திலமீன் (Et</br>3N) போன்ற ஒரு காரத்தின் முன்னிலையில், ஆல்டிகைடு அல்லது கீட்டோனை உருவாக்க நீக்குதல் வினைக்கு உட்படுகிறது.
# கோர்ன்புளம் ஆக்சிசனேற்றம்

## நீட்சி

முதல் படி ஒர் இருமூலக்கூறு அணுக்கருநாட்ட பதிலீட்டு வினையாகும். எனவே அது அந்த வினையின் வழக்கமான வெளியேறும் குழு வரம்புகளுக்கு உட்பட்டுள்ளது. அயோடைடுகள் நன்றாக வேலை செய்தாலும், புரோமைடுகள் கூட பெரும்பாலும் டைமெத்தில்சல்பாக்சைடால் இடம்பெயரக்கூடிய அளவுக்கு வினைபுரிவதில்லை. இருப்பினும், வெள்ளி டெட்ராபுளூரோபோரேட்டு போன்ற ஒரு சேர்க்கைப் பொருளைப் பயன்படுத்துவது, ஆல்கைல்-ஆலைடு பதிலீடுகளுக்கு பெரும்பாலும் காணப்படுவது போல, பரந்த அளவிலான அடி மூலக்கூறுகளில் வினை செயல்பட அனுமதிக்கிறது. அல்லது அவற்றை முதலில் தொடர்புடைய ஆல்கைல் தொலுயீன் சல்போனேட்டாக மாற்றலாம். வினை ஆரம்பத்தில் பென்சிலிக் மற்றும் α-ஆலோ கீட்டோன்கள் போன்ற செயல்படுத்தப்பட்ட அடி மூலக்கூறுகளுக்கு மட்டுமே வரையறுக்கப்பட்டது. சாத்தியமான அடி மூலக்கூறுகளின் வரம்பை அதிகரிக்க, கோர்ன்புளம் பின்னர் ஆலைடை டோசிலேட்டாக மாற்றும் ஒரு ஆரம்ப மாற்றத்தைச் சேர்த்தார். இது நெறிமுறைக்கு ஏற்ற சிறந்த குழுவாகும், மேலும் இது டைமெத்தில்சல்பாக்சைடை விட பிரிடின்-என்-ஆக்சைடு அல்லது ஒத்த வினைப்பொருட்களைப் பயன்படுத்துகிறது. இந்த பிந்தைய மாற்றத்தின் அடிப்படையில் கட்டமைக்கப்பட்ட கனெம் ஆக்சிசனேற்றம், பல்வேறு என்-ஆக்சைடு வினைப்பொருட்களின் பயன்பாட்டை விரிவுபடுத்துகிறது.
# கலியபெருமாள் குலோத்துங்கன்

**குலோத்துங்கன்** (28 செப்டம்பர் 1977 - 28 சூலை 2018) என்பவர் இந்திய கால்பந்து வீரர் ஆவார். இறக்கும் போது, இவர் 2ஆவது பிரிவு முதல் சுற்றில் பவானிபூர் கால்பந்து குழும அணிக்காக விளையாடிக் கொண்டிருந்தார்.
# கலியபெருமாள் குலோத்துங்கன்

## தொழில்

### கிழக்கு வங்காளம்

சுபாசு பௌமிக் பயிற்சியின் கீழ் 2003ஆம் ஆண்டு ஆசியான் குழு வாகையாளர் கோப்பையினை வென்றகிழக்கு வங்காள கால்பந்து அணியில் இவர் உறுப்பினராக இருந்தார். மேலும் 2002-03 மற்றும் 2003-04ஆம் ஆண்டுகளில் தொடர்ச்சியாக ஐ-தொடை வென்றார்.
# கலியபெருமாள் குலோத்துங்கன்

## தொழில்

### முகமதியன் விளையாட்டு

2007ஆம் ஆண்டு 29வது கூட்டமைப்பு கோப்பையின் காலிறுதிக்கு முந்தைய போட்டியில் குலோத்துங்கன் தனது அணிக்காக எல்கையினை வீழ்த்தி சமநிலையை ஏற்படுத்தினார். இருப்பினும் இவரது அணி இந்த போட்டியில் நகர போட்டியாளர்களான கிழக்கு வங்காளத்திடம் 1–3 என்ற கணக்கில் தோல்வியடைந்தது.
# கலியபெருமாள் குலோத்துங்கன்

## தொழில்

### பவானிபூர்

2012 சிக்கிம் தங்கக் கோப்பையின் காலிறுதிப் போட்டியில், நவம்பர் 5 அன்று திமாபூர் ஒருங்கிணைந்த அணியை 3–1 என்ற கணக்கில் வீழ்த்தியதில் இவர் இலக்கை வீழ்த்தியிருந்தார்.
# கலியபெருமாள் குலோத்துங்கன்

## இறப்பு

குலோத்துங்கன் 28 சூலை 2018 அன்று ஒரு சாலை விபத்தில் இறந்தார்.
# கலியபெருமாள் குலோத்துங்கன்

## கௌரவங்கள்

- இந்திய கால்பந்து சங்க கேடயம் : 2002
# சீனிவாசன் பாண்டியன்

**சீனிவாசன் பாண்டியன்** (*Sinivasan Pandiyan*)(பிறப்பு: திசம்பர் 6, 1995) என்பவர் இந்திய தொழில்முறை கால்பந்து வீரர் ஆவார். இவர் ஐ-லீக்கில் கோகுலம் கேரளாவுக்காக நடுக்கள வீரராக விளையாடுகிறார்.
# சீனிவாசன் பாண்டியன்

## தொழில்

தமிழ்நாட்டின் தஞ்சாவூரில் பிறந்த பாண்டியன், காரைக்குடியில் உள்ள நோபல் கால்பந்து அகாதமியுடன் தனது விளையாட்டு வாழ்க்கையைத் தொடங்கினார். அகாதமியில் பயிற்சியில் இருந்தபோது, முன்னாள் இந்திய தேசிய காற்பந்து அணியின் வீரர் இராமன் விஜயனால் பயிற்சியளிக்கப்பட்டார். பாண்டியன், உயர்நிலை கல்விக்குப் பிறகு அகாடதயில் இருந்தார். விவா சென்னைக்காகவும் விளையாடுவதற்கு முன்பு சி. எப். எ. மூத்தோர் பிரிவில் இந்தியன் வங்கிக்காக விளையாடுவதற்காக சென்னைக்குத் திரும்பினார். இவர் திசம்பர் 4, 2017 அன்று கோகுலம் கேரளாவுக்கு எதிரான 2017-18 தொடரின் சென்னை நகரத்தின் இரண்டாவது போட்டியில் தனது தொழில்முறை போட்டியில் அறிமுகமானார். சென்னை நகரம் 1–1 என சமநிலையில் இருந்ததால், பாண்டியன் முழு போட்டியிலிம் தொடர்ந்து விளையாடினார். தொடர் முடிவில், பாண்டியன் சென்னை நகரத்திற்காக 16 போட்டிகளில் தொடங்கி 17 போட்டிகளில் விளையாடினார். இதே நேரத்தில் நடுக்கள வீரராக முக்கிய பங்கை வகித்து மைக்கேல் சூசைராஜுடன் ஒரு கூட்டணியை உருவாக்கினார்.  
பாண்டியனின் கூற்றுப்படி, ஆரம்பத்தில் ஐ-லீக்கில் விளையாடுவதற்குப் பிறகு அதற்கு ஏற்ப மாற சிரமப்பட்டார். "முதலில் இது ஒரு புதிய நிலை என்பதால் கடினமாக இருந்தது என்றும் தன்னால் அவ்வளவு சிறப்பாக விளையாட முடியவில்லை, ஆனால் தொடர் செல்ல செல்ல தனது ஆட்டத்தை மேம்படுத்தத் தொடங்கியாதாகவும், விரைவில் ஐ-லீக் நிலைக்கு தன்னைச் சரிசெய்துகொண்டதாகவும் இவ்வளவு பெரிய நிலையில் விளையாட முடிந்ததில் தான் மிகவும் மகிழ்ச்சியவதாகவும்" தொடரில் இறுதியில் கூறினார்.
# சீனிவாசன் பாண்டியன்

## தொழில்

### சென்னையன்

சென்னை நகரத்துடனான தனது *பிரேக்அவுட்* சீசனுக்குப் பிறகு, பாண்டியன் உள்ளூர் இந்தியன் சூப்பர் லீக் அணியான சென்னையிn எப் சியுடன் 13 ஏப்ரல் 2018 அன்று மூன்று வருட ஒப்பந்தத்தில் கையெழுத்திட்டார்.
# சீனிவாசன் பாண்டியன்

## புள்ளிவிவரங்கள்

| பிரிவு | ஆப்ஸ் | இலக்குகள் | ஆப்ஸ் | இலக்குகள் | ஆப்ஸ் | இலக்குகள் | ஆப்ஸ் | இலக்குகள் |  |  |
| --- | --- | --- | --- | --- | --- | --- | --- | --- | --- | --- |
| சென்னை நகரம் | 2017–18 | ஐ-லீக் | 17 | 0 | 1 | 0 | — | — | 18 | 0 |
| 2018–19 | 6 | 0 | 0 | 0 | 0 | 0 | 6 | 0 |  |  |
# சீனிவாசன் பாண்டியன்

## கௌரவங்கள்

**சென்னை நகரம்**  
- ஐ-லீக் : 2018–19
# சிக்னேச்சர் தீவு

**சிக்னேச்சர் தீவு** (*Signature Island*) என்பது இந்தியாவின் மும்பையில் உள்ள பாந்த்ரா குர்லா வளாகத்தில் உள்ள ஓர் ஆடம்பர மேம்பாட்டுத் திட்டமாகும். சன்டெக் ரியால்டி லிமிடெட் நிறுவனத்தால் கட்டப்பட்ட இந்த திட்டத்தில் 7,500 மற்றும் 11,500 சதுர அடி கொண்ட அனைத்தும் இரண்டு அடுக்குமாடி வீடுகளாகும். இந்த திட்டத்தின் கட்டுமானம் 2009 ஆம் ஆண்டில் தொடங்கி 2015 ஆம் ஆண்டு நிறைவடைந்தது.  
2013 ஆம் ஆண்டில், 27ஆவது தேசிய நிலம் வாங்கல் விற்றல் தொழில் விருதுகளில் சிக்னேச்சர் தீவு ஆண்டின் சிறந்த திட்டமாக அறிவிக்கப்பட்டது. 2014 ஆம் ஆண்டில் இது ரியாலிட்டி பிளசு சிறப்பு விருதுகளில் 2 விருதுகளை வென்றது. 2015 ஆம் ஆண்டில் லோக்மத்து பத்திரிகையால், சிக்னேச்சர் தீவு ஆண்டின் சிறந்த சொகுசு திட்டமாக அறிவிக்கப்பட்டது.
# சிக்னேச்சர் தீவு

## குறிப்பிடத்தக்க நபர்கள்

- ஐசுவர்யா ராய் மற்றும் அபிசேக் பச்சன்
- சோனம் கபூர்
- ரிங்கி கன்னா
- விக்ரம் பண்டிட்டு
- நிமேசு கம்பனி
- உதய் கோடக்கு
# நமசுத்தே கோபுரம்

**நமசுத்தே கோபுரம்** (*Namaste Tower*) என்பது இந்தியாவின் மும்பையில் திட்டமிடப்பட்ட 310 மீ (1,017 அடி) உயரமான வானளாவிய கட்டிடமாகும். 380 அறைகள் கொண்ட டபிள்யூ விடுதி, அலுவலகங்கள் மற்றும் சில்லறை விற்பனை கடைகள் ஆகியவற்றைக் கொண்ட 63 தளங்களைக் கொண்ட ஒரு கலப்பு-பயன்பாட்டு வானளாவிய கட்டிடமாக இக்கட்டடம் திகழ்கிறது. துபாயின் அட்கின்சு நிறுவனத்தால் வடிவமைக்கப்பட்டது. இந்த வடிவமைப்பு நமசுத்தே சைகையை ஒத்திருக்கிறது: விடுதியின் இரண்டு இறக்கைகள் கைகள் வாழ்த்துவது போல ஒன்றாக இணைக்கப்பட்டுள்ளன.  
மும்பையின் லோயர் பரேலில், அம்பிகா ஆலைக்குச் சொந்தமான நிலத்தில் கட்டப்பட்டுள்ளது. மும்பை ஆலைகளின் தொடர்ச்சியான மறுவடிவமைப்புக்காக இந்த நிலம் கட்டுமான நிறுவனங்களால் கையகப்படுத்தப்பட்டது.
# படிமம்:Namaste Tower Mumbai.jpg

## Summary

Summary: Image of Namaste Tower in Mumbai  
Source: http://decoratingdesigninterior.com/  
URL: http://decoratingdesigninterior.com/namaste-tower-tower-of-luxury-with-unique-architecture-in-india.html  
Released by the developer to promote his/her product. Since this is a proposed building, there are no images released depicting the building accurately save for those released by the developer. It is not a replaceable image. Until more information and images are released, there are currently no free images available. Therefore, this image is viable for use on Wikipedia.
There is no free-image equivalent that can be used to accurately portray building's size and design.
This image is used promotionally by the developer, at the sales office, etc.
It is being used only for informative purposes.
This meets the media-specific policy requirements.
The image is used in at least one article.
The image does not detract from the reputation of the architectural firm or the developing firm.
The material contributes to the article by specifically illustrating a relevant section within the text about this building and its proposed height.
The material is encyclopedic and otherwise meets general Wikipedia content requirements.
# அஞ்சல்காரர்

**அஞ்சல்காரர்**, **தபால்காரர்** (*mail carrier*, also referred to as a *mailman*, *mailperson*, *postal carrier*, *postman*, *postperson*, *person of post*, *letter carrier* (அமெரிக்க ஆங்கிலத்தில்), அல்லது பேச்சுவழக்கில் *postie* (ஆத்திரேலியா, கனடா, நியூசிலாந்து, ஐக்கிய இராச்சியத்தில்) என்பவர் குடியிருப்புகள் மற்றும் வணி நிறுவனங்களுக்கு அஞ்சல் மற்றும் அஞ்சல் சிப்பங்களை வழங்குபவர். பெண்கள் இந்த வேலையைச் செய்யத் தொடங்கிய பிறகு ஆங்கிலத்தில் மெயில்மேன் (mailman) என ஆண் பெயராக இருந்த சொல்லுக்கு மாற்றாக "மெயில் கேரியர்" (mail carrier) என்ற சொல் பயன்படுத்தப்பட்டது. பிரிட்டனின் அரச அஞ்சலில், "போஸ்ட்மேன்" என்ற அதிகாரப்பூர்வ பெயர் 1883 இல் "லெட்டர் கேரியர்" என்று மாறியது. இருந்தாலும் "போஸ்ட்மேன்" என்பது பல ஆண்டுகளாகப் பயன்பாட்டில் உள்ளது.  
பிரித்தானிய இந்தியாவில் *ஓடும் அஞ்சல்காரர்கள்* (postal runner) இருந்தனர். அவர்கள் அஞ்சல் பைகளை சுமந்துகொண்டு இருபது இருபத்தைந்து கல் தொலைவுக்கு காடுகள் வழியாக ஈர்களுக்கு இடையில் ஓடி அஞ்சல் பைகளைக் கொண்டு சேர்ப்பர். வழியில் பாதுகாப்புக்கு மணி கட்டிய வேல்கம்பை ஏந்திக் கொண்டு செல்வர்.
# அம்புலுவாவ கோபுரம்

**அம்புலுவாவ** இலங்கை கண்டி மாவட்டத்திலுள்ள ஒரு மலைச்சிகரம் ஆகும். கம்பளை நகரிலிருந்து சுமார் 5 கி. மீ. தொலைவில் உள்ளது. இந்த மலையடிவாரத்தில் உள்ள கிராமம் கொடகம என அழைக்கப்படுகிறது.
# அம்புலுவாவ கோபுரம்

### பண்டைய வரலாறு

14 ஆம் நூற்றாண்டில் கண்டி இராச்சியத்தை ஆண்ட நான்காம் புவனேகபாகு கம்பளை நகரைத் தலைநகராகக் கொண்டு இந்த இடத்தில் தன் அரண்மனையைக் கொண்டிருந்தான் என வரலாற்று ஆதாரங்கள் தெரிவிக்கின்றன.  
1815 ஆம் ஆண்டு கண்டி இராச்சியத்தை பிரிட்டன் கைப்பற்றிய பின்னர் இந்தப் பிராந்தியத்தில் இருந்த வரலாற்று உட்கட்டமைப்புகள் பெரும்பாலானவை அழிக்கப்பட்டு அந்த நிலம் காபி சாகுபடிக்குப் பயன்படுத்தப்பட்டது.
# அம்புலுவாவ கோபுரம்

### மத, கலாசார முக்கியத்துவம்

இந்த இடத்தின் பண்டைய கலாசார, மத வரலாற்றைக் கருத்தில் கொண்டு 1997 ஆம் ஆண்டு இந்த இடம் இலங்கை அரசால் மீள் புனரமைக்கப்பட்டது.
மத நல்லிணக்கத்திற்கு அடையாளமாக மலை உச்சியில் பௌத்த ஆலயம், இந்து கோவில், கிறீஸ்தவ தேவாலயம், இஸ்லாமிய மசூதி ஆகியவை கட்டப்பட்டுள்ளன.
பௌத்த ஆலயத்தின் முன்னால், அநுராதபுரத்தில் உள்ள புனித வெள்ளரசு மரத்தின் கிளை ஒன்று எடுத்துவரப்பட்டு இங்கு நாட்டப்பட்டுள்ளது.
# அம்புலுவாவ கோபுரம்

### கோபுரம்

மலை உச்சியில் ஒரு உயர்ந்த ஸ்தூபி அமைக்கப்பட்டுள்ளது.
223 அடி உயரமுள்ள இந்தக் ஸ்தூபி விவசாய சமூகங்களுக்கு அஞ்சலி செலுத்தும் வகையில் அர்ப்பணிக்கப்பட்டுள்ளது.
அடித்தளம் ஒரு அரிசி தானியத்தையும், இரண்டாவது அடுக்கு காய்கறி விவசாயத்தையும், மூன்றாவது அடுக்கு பழ விவசாயத்தையும் குறிக்கும் வகையில் அமைக்கப்பட்டுள்ளது.
நான்காவது அடுக்கில் நினைவுச் சின்னங்கள் உள்ள ஸ்தூபியின் உச்சியில் ஒரு கலசம் உள்ளது.
ஸ்தூபியில் பல்வேறு நிலைகளில் கண்காணிப்பு தளங்கள் உள்ளன. இவற்றைச் சென்றடைவதற்கு ஒரு குறுகிய சுழல் படிக்கட்டு உள்ளது.
ஸ்தூபியின் மேல் ஏறிச்சென்றால் சுற்று வட்டாரக் காட்சிகளை 360 டிகிரி காட்சியாகப் பார்க்க முடியும்.
இதனால் இந்த இடம் சுற்றுலாப் பயணிகளின் விருப்பத்திற்குறிய ஓரிடமாகத் திகழ்கின்றது.
# அம்புலுவாவ கோபுரம்

### வானியல் கண்காணிப்பு கோபுரம்

இரவு நேரங்களில் வானத்தைக் கண்காணிக்கக்கூடிய ஒரு கண்காணிப்புக் கோபுரம் இந்த வளாகத்தில் உள்ளது. இது பெரும்பாலும் மாணவர்களால் பயன்படுத்தப்படுகிறது.
# அம்புலுவாவ கோபுரம்

### பல்லுயிர் வளாகம்

அம்புலுவாவா ஒரு பல்லுயிர் வளாகமாகவும் அங்கீகரிக்கப்பட்டுள்ளது. இந்தப் பகுதி அரிப்பை எதிர்க்கும் ஒரு இன்செல்பெர்க் புவியியல் அமைப்பைக் கொண்டுள்ளது. இலங்கையின் அதிக மழைப்பொழிவு மற்றும் வளமான நிலைமைகள் காரணமாக, மலை மற்றும் அதன் சுற்றுப்புறங்கள் பல்வேறு வகையான தாவரங்களுக்கு தாயகமாக உள்ளன. கோயிலைச் சுற்றியுள்ள பல்லுயிர் பூங்கா பல அரிய மற்றும் உள்ளூர் தாவர இனங்களைப் பாதுகாக்கிறது, இது இந்த இடத்தை கலாச்சார மற்றும் சுற்றுச்சூழல் பாரம்பரியத்தின் கலவையாக மாற்றுகிறது.
# கிஃப்டு ஒன் கோபுரம்

**கிஃப்டு ஒன் கோபுரம்** (*GIFT One Tower*) இந்தியாவின் குசராத்து மாநிலத்திலுள்ள குசராத் பன்னாட்டு நிதி தொழில்நுட்ப நகரத்தின் மையப்பகுதியில் அமைந்துள்ள 122 மீட்டர் உயரமும், 29 அடுக்கு மாடிகளும் கொண்ட அலுவலகக் கட்டிடமாகும். இக்கோபுரம் குசராத்தின் மிக உயரமான கட்டடங்களில் ஒன்றாகும். நவீன கண்ணாடி முகப்பும் வணிகங்கள் மற்றும் அலுவலகங்களுக்கான வசதிகளும் இங்குள்ளன. 2013 ஆம் ஆண்டு சூலை மாதம் இந்தியப் பிரதமர் நரேந்திர மோடி இக்கட்டட வளாகத்தை திறந்து வைத்தார்.
# திருச்சி - 4

**திருச்சி - 4** *(TRY 4), சுட்டுப்பெயர்: TR 05031)*